stanford-oval/wikipedia huggingface dataset:
ג'ורג' סמוט
קורות חייו

סמוט נולד בשנת 1945 ביוקון שבפלורידה. אביו ג'ורג' סמוט השני היה הידרולוג ואמו הייתה מורה למדעים. הוא למד מתמטיקה ופיזיקה במכון הטכנולוגי של מסצ'וסטס ובשנת 1970 קיבל תואר דוקטור בפיזיקת חלקיקים.
קריירה

בשנת 1975 סמוט עזב את המכון הטכנולוגי של מסצ'וסטס אחרי שעבד כחוקר והצטרף לפיזיקאי לואיס אלוורז (חתן פרס נובל בשנת 1968) כדי לעבוד על מיזם של נאס"א שנקרא אז "HAPPE". המטרה של הפרויקט הייתה לתכנן ניסוי שיכול למצוא הוכחה לתיאורית המפץ הגדול. בהתחלה הם התחילו לחקור כדי לגלות את האנטי-חומר, שהיה אמור להיות שופע ביקום לפי כמה תאוריות, אבל הם לא מצאו כלום וסמוט החליט לחקור את קרינת הרקע הקוסמית.
בתחילת המחקר של הקרינה הקוסמית, הם השתמשו ברדיומטר שהתקינו במטוס שמודד את התדירות של גלי הקרינה באזורים מסוימים של הקרינה הקוסמית. בשנת 1974 שלחו בקשה לנאס"א לשלוח לוויין לחלל כדי להרחיב את המחקר. את הלוויין שביקשו שלחה נאס"א בשנת 1989 בשם COBE .
הוא נמנה עם התומכים של השערת הסימולציה.
קריירה > המחקר של הקרינה הקוסמית

בהתחלה הם בדקו את הקרינה דרך רדיומטר המותקן במטוס לוקהיד U-2, הם מצאו שיש אפקט דופלר שנוצר בין הרדיומטר לבין הגלקסיות ביקום, שהוא תופעת שינוי בתדירות שמתרחשת אם המצופה בתנועה יחסית לצופה והם מצאו בעזרת האפקט הזה שהיקום מתפשט.
בשנת 1989 נאס"א שלחה את הלוויין באיחור בגלל אסון מעבורת החלל צ'לנג'ר (ב-28 בינואר 1986 כשהתפוצצה המעבורת באוויר). בשנת 1989 נשלח הלוויין COBE לחלל והתחילה העבודה של הצוות של סמוט כדי לחקור את קרינת הרקע הקוסמית מחוץ לכדור הארץ.
המחקר הסתיים בשנת 1992, צוות המחקר עבד בצורה אינטנסיבית, "לא פתחתי את הדואר שלי, אפילו הביטוח של הרכב שלי פקע, לא עשיתי כלום, רק הייתי מנסה לוודא שהכל היה נכון", אומר סמוט לדונלד גולדסמית.
לפני שסמוט עשה את המחקר שלו, הדעה הרווחת הייתה כי הקרינה הקוסמית היא הוכחה שהיקום מסתובב ולא מתפשט. המחקר של סמוט גילה משהו אחר. סמוט וחבריו מצאו שיש במפה של הקרינה משהו שדומה לקמטים (מכאן השם שנתן סמוט לספרו "קמטים בזמן"), והם מצאו שהקמטים האלה נמצאים באזורים של גלקסיות וזה מתאים לתיאורית המפץ הגדול והם עוד מצאו את התבנית האידיאלית ואת אנאיזוטרופית קרינת הרקע הקוסמית. "זה כמו להסתכל על אלוהים, אם אתה דתי" סמוט אמר
המחקר הזה נחשב לאחד החשובים בתחום הפיזיקה והיווה בסיס לעוד מחקרים עתידיים בתחום. הודות למחקר הזה, סמוט קיבל את פרס נובל בשנת 2006 יחד עם ג'ון מיית'ר.
פרסים שקיבל סמוט

NASA Medal for Exceptional Scientific Achievement -May 1991
Aerospace Laureate, Aviation Week & Space Technology -Apr 1993
1993 Distinguished Scientist, ARCS Foundation, Inc. -Apr 1993
Kilby Award -May 1993
Gravity Research Foundation Essay First Award -May 1993
Productivity Group Award, Goddard Space Flight Center, NASA -May 1993
מדליית אלברט איינשטיין - 2003
בית הכנסת ברחוב פאווה

| --- | --- |

 מידע כללי
 סוג:  בניין, בית כנסת 
 מיקום:  יוז'פווארוש (רובע 8) 
 מדינה:  הונגריה 
 הקמה ובנייה
 תקופת הבנייה:  1923 – ינואר 1924 
 תאריך פירוק:  ינואר 1924 
 אדריכל:  ליפוט באומהורן 
 סגנון אדריכלי:  אדריכלות אקלקטית 
 קואורדינטות:  47°29′00″N 19°04′22″E﻿ / ﻿47.483311111111°N 19.072838888889°E﻿ / 47.483311111111; 19.072838888889
  (למפת בודפשט מוגדלת) בית הכנסת ברחוב פאווה(למפת בודפשט רגילה) בית הכנסת ברחוב פאווה
 
בית הכנסת ברחוב פאווה (בהונגרית: Páva utcai zsinagóga) הוא מבנה משמעותי באדריכלות בתי הכנסת ההונגרית של המחצית הראשונה של המאה העשרים. בית הכנסת שתוכנן על ידי האדריכל ליפוט באומהורן, כיום משמש כמרכז לזיכרון ותיעוד השואה בבודפשט, ומתפקד גם כבית כנסת שמשמש מוזיאון עם אתר זיכרון.
היסטוריה

יהודי בודפשט, רובע יוז'פווארוש (רובע 8) קבעו כמטרה לבנות בית כנסת גדול ממדים בשנות העשרים של המאה העשרים. בפינת רחוב פאווה (טווס בהונגרית) טוּזְאֵלְאוֹטוֹ (כבאי בהונגרית) הציע בעל מפעל בשם גזה בלאטיני בראון, מגרש לבנית בית הכנסת. אדריכל שתכנן את בית הכנסת באסוד הכין תוכניות, אך בין השנים 1914–1918 השתוללה מלחמת העולם הראשונה והתכנית לא יצאה לפועל. בשנת 1923 עלה הנושא שוב על הפרק, וזקן האדריכלים בתכנון בתי כנסת בהונגריה, ליפוט באומהורן, הכין תוכנית חדשה. על סמך תוכניות אלה הוקם בית הכנסת עד ינואר 1924.
בית הכנסת נבנה כדי להכיל 1,700 איש ואישה ואת תפעולו ואחזקתו קיבלה עליה הקהילה היהודית של פשט. המגזין Egyenlőség (שוויון) מספר 17, באפריל 1926 הציג בפני הקהל את פנים בית הכנסת החדש: "בנוסף לשימוש בזהב בעושר אך בעדינות ובטעם יש שימוש בשלושת הצבעים היהודיים המסורתיים שמעצבים צביעה אדריכלית עשירה: הצבעים כחול, לבן וצהוב. סגנון הצביעה מתהדר ברומנטיקה: ציורי וילונות שמשמשים לעיתים קרובות בציור מימי הביניים משמשים כאן באפסיס של אזור ארון הקודש עם אפקט יפהפהשל מוטיבים על הקירות; בעזרת הנשים למעלה פזורים על המעקות ציורי חבצלות מכבים, והעמוד הכחול שתומך את ארון הקודש מסמל את שני העמודים במקדש שלמה באופן מסורתי עם כתב עברי. המוטו הגדול של האתיקה היהודית מאיר ליד ארון המקדש: "ואהבת לרעך כמוך" בתוספת טקסטים עבריים והונגריים. כל המוטיבים של הציורים עוצבו וצוירו עד לפרט הקטן ביותר בתכנון של האדריכל ליפוט באומהורן".
הבניין לא משמש כבית כנסת מזה עשרות שנים בשל מיעוט האוכלוסייה היהודית באזור, אך שוכים בו מאז 1980 המשרדים ואולם התרבות של הקהילה היהודית המקומית האזורית ואילו אולם התפילה החורפי הקטן משמש למטרות דתיות שונות. המבנה המודרני של המרכז לזיכרון ותיעוד השואה נבנה בסביבתו הקרובה של בית הכנסת.
ראו גם

רשימת בתי הכנסת בהונגריה
בוריס אחנוב

| --- | --- |

 לידה:  5 בנובמבר 1937 (בן 86) לנינגרד 
 מדינה:  ישראל 
 
בוריס אחנוב
בוריס אחנוב בהצגה "רביזור", תיאטרון גשר
בוריס אחנוב בהצגה "רביזור", ביחד עם דביר בנדק, תיאטרון גשר
בוריס אחנוב בהצגה "יונה ונער", תיאטרון גשר
בוריס אחנוב בהצגה "יונה ונער", תיאטרון גשר
בוריס אחנוב (ברוסית: Борис Аханов; נולד ב-5 בנובמבר 1937) הוא שחקן ישראלי.
פרסים

1986 – הוענק לו התואר שחקן הכבוד של הרפובליקה של לטביה.
1985 – השחקן הטוב של השנה על גילום דמותו של גלושקוב בהצגה פרי עטו של וסילייב "Who are you, old folk ?".
1984 – זכה בתחרות "פרוזה רוסית ברדיו".
1979 – זכה בתחרות "אביב התיאטרון הבלטי" על גילום דמותו של סלגניקוב בהצגה פרי עטו של וסילייב "Hot on the List".
הצגות בישראל

בתיאטרון גשר (2014-1994)
| הצגה | מחזאי | במאי | תפקיד | הצגת בכורה |
| --- | --- | --- | --- | --- |
| הנפש הטובה מסצ'ואן | ברטולט ברכט | יבגני אריה | הכהן | 30 באוקטובר 2014 |
| יונה ונער | עיבוד של רועי חן ויבגני אריה לרומן של מאיר שלו | יבגני אריה | איש פלמ"ח | 22 באוקטובר 2011 |
| רביזור | גוגול | יבגני אריה | פטר איוונוביץ' דובצ'ינסקי, בעל האחוזה | 14 ביולי 2010 |
| הרפר ריגן | סיימון סטיבנס | עודד קוטלר | בעלה השני של הרפר ריגן | 12 בספטמבר 2009 |
| שונאים - סיפור אהבה | ע"פ רומן מאת יצחק בשביס-זינגר | יבגני אריה | הרב למפרט | 29 בנובמבר 2008 |
| הלילה ה-12 | מחזה של ויליאם שייקספיר עם שירים מאת אירווינג ברלין | רפי ניב |  | 21 בספטמבר 2008 |
| הבן הבכור | אלכסנדר ומפילוב | לנה קריינדלין | שכן | 7 בפברואר 2007 |
| גן הדובדבנים | אנטון צ'כוב | יבגני אריה | סמיונוב פישיק | 22 ביוני 2006 |
| מומיק | ע"פ "עיין ערך אהבה" מאת דויד גרוסמן | יבגני אריה |  | 25 ביולי 2005 |
| מדיאה | אוריפידס | לנה קריינדלין | קראון המלך | 24 בינואר 2005 |
| נישואי פיגארו | פייר אוגוסטין דה בומרשה | יבגני אריה |  | 13 ביוני 2004 |
| שושה | ע"פ רומן מאת יצחק בשביס-זינגר | יבגני אריה |  | 10 במאי 2003 |
| העבד | ע"פ רומן מאת יצחק בשביס-זינגר | יבגני אריה | אבא של ונדה | 20 באפריל 2002 |
| חלום ליל קיץ | ויליאם שייקספיר | יבגני אריה |  | 1 בספטמבר 2001 |
| מר ברינק | פ. אוסבורן, ל.א. ווטקין | יבגני אריה | סבא ג'וליאן נורטרופ | 17 ביולי 2000 |
| ים | קרלו גולדוני | יבגני אריה | דון פורטנטו | 19 בדצמבר 1999 |
| הנהר | אלכסנדר ניקולאייביץ' אוסטרובסקי | יבגני אריה | הסוחר קנורוב | 9 ביולי 1999 |
| שלוש אחיות | אנטון צ'כוב | יבגני אריה | צ'יבוטיקין | 6 בדצמבר 1997 |
| עיר – סיפורי אודיסה | עיבוד לסיפורי איסאק באבל | יבגני אריה | אריה לייב | 24 בדצמבר 1996 |
| כפר | יהושוע סובול | יבגני אריה | דוד יצחק | 18 בפברואר 1996 |
| טרטיף | מולייר | יבגני אריה | אורגון | 29 ביולי 1995 |
| בשפל | מקסים גורקי | יבגני אריה | סאטין | 28 בדצמבר 1994 |
| אדם בן כלב | א.צ'רבינסקי – ע"פ רומן מאת יורם קניוק | יבגני אריה | האיש ממחנה ריכוז | 9 ביוני 1993 |
| אידיוט | פיודור דוסטויבסקי | יבגני אריה | תפקיד מחליף של גנרל | 20 בדצמבר 1992 |
| רוזנקרנץ וגילדנשטרן מתים | טום סטופרד | יבגני אריה | שחקן | 20 באפריל 1991 |
בתיאטרון החאן (1994-1991)
| הצגה | מחזאי | במאי | תפקיד | הצגת בכורה |
| --- | --- | --- | --- | --- |
| רומיאו ויוליה (קופרודוקציה בין החאן לתיאטרון אל-קסבה) | ויליאם שייקספיר | ערן בניאל ופואד עווד | קפולטי | 1994 |
| דון קישוט | בולגקוב | אנטון סמחוב | כמה תפקידים | 1993 |
| מלון מינסק | חנן פלד | ערן בניאל |  | 1993 |
| האם הטובה | קרלו גולדוני | דה בוזיו |  | 1993 |
| האזור החופשי | גרמברג | ערן בניאל |  | 1992 |
| הספסל | אלכסנדר גלמן | יהודה אלמגור |  | 1991 |
קולנוע וטלוויזיה

| סרט/סדרה | במאי | תפקיד | שנה |
| --- | --- | --- | --- |
| היו לילות | רוני ניניו | סבא סשה | 2010 |
| Aerobatics (סדרת בטלוויזיה ברוסיה) |  | יצחק | 2009 |
| ללא מילים (סרט קצר) | אלכס קריינדלין |  | 2009 |
| Highclass flying | Alexander Shurichin | יצחק | 2009 |
| היה או לא היה | לינה וסלבה צ'פלין | מנחם אוסישקין | 2003 |
| נשים | משה מזרחי |  | 1996 |
| Man Formation | אנדריס רוזנברג | בוב | 1987 |
| The Coincidence | Vija Bienerte | רופא מקומי | 1987 |
| The March will take place in any weather (פרק בסדרה) | Roland Kalninsh |  | 1985 |
| The Last Visit | Ada Neretnietze | מיכאל היידן, העיתונאי | 1984 |
| The Scattered Nest (פרק בסדרה) | בוריס לוצ'נקו |  | 1981 |
| The State Border (פרק בסדרה) | בוריס סטפנוב |  | 1980 |
| The Red Courier | Vilen Novak | פטר פ. קולקוב | 1977 |
| Our Debts (פרק בסדרה) | Boris Jashin |  | 1976 |
| The Red Agat ‏ (film almanac) (פרק בסדרה) | Sergei Nilov |  | 1973 |
| A Test for a Rank | גנאדי איבאנוב |  | 1969 |
בלייק אדוארדס

| --- | --- |

 לידה:  26 ביולי 1922 טולסה, אוקלהומה, ארצות הברית
 פטירה:  15 בדצמבר 2010 (בגיל 88) סנטה מוניקה קליפורניה
 שם לידה:  William Blake Crump 
 מדינה:  ארצות הברית 
 תקופת הפעילות:  מ-1942 
 בן או בת זוג:  פטרישה ווקר (1953–1967)  ג'ולי אנדרוז (1969–15 בדצמבר 2010) 
 צאצאים:  ג'ניפר אדוארדס, ג'ופרי אדוארדס 
 מספר צאצאים:  4 
 פרסים והוקרה:  פרס אוסקר לשם כבוד על מפעל חיים
 פרופיל ב-IMDb
 
בלייק אדוארדס (באנגלית: Blake Edwards‏; 26 ביולי 1922 - 15 בדצמבר 2010) היה במאי קולנוע מוערך, זוכה פרס אוסקר ומי שאחראי למספר הפקות גדולות כגון סדרת סרטי "הפנתר הוורוד" והסרטים המצליחים "ארוחת בוקר בטיפאני" ו"ויקטור ויקטוריה".
קורות חיים

נולד ב-26 ביולי 1922 בעיר טולסה, באוקלהומה שבארצות הברית בשם ויליאם בלייק קראמפ (William Blake Crump). בילדותו שיחק במספר סרטים ואף כתב תסריטים. פריצתו בתחום הבימוי הייתה ב-1961 כשביים והפיק את הסרט "ארוחת בוקר בטיפאני" בכיכובה של זוכת האוסקר אודרי הפבורן. ב-1962 ביים את הסרט "ימים של יין ושושנים" עם ג'ק למון ולי רמיק.
לאחר סרט זה בא "הפנתר הוורוד" בכיכובו של השחקן והקומיקאי פיטר סלרס, שיצא לאקרנים ב-1963 והפך לסרט קומדיה אשר בעקבותיו באו עוד שמונה סרטים שגם הם הפכו ללהיטים.
ב-1959 ביים את הקומדיה "מבצע תחתונית" עם קרי גרנט וטוני קרטיס. ב-1965 כתב וביים את הקומדיה "המירוץ הגדול" בכיכובם של ג'ק למון וטוני קרטיס. ב-1984 ביים את הסרט "מיקי ומוד" עם דדלי מור בתפקיד הראשי.
לאחר נישואיו לשחקנית הקולנוע ג'ולי אנדרוז, הוא ביים והפיק מספר סרטים בהשתתפותה, לרבות דרלינג לילי, הקומדיה "10", הדרמה "סיפור חיים" (1986), והסרט עטור הפרסים "ויקטור ויקטוריה".
בטקס האוסקר ה-75 ב-2004 זכה אדוארדס בפרס אוסקר לשם כבוד על מפעל חיים.
היה נשוי לפטרישה ווקר בין 1953 ל-1967 ולהם שני ילדים משותפים. מאז 1969 ועד פטירתו היה נשוי לג'ולי אנדרוז ולהם שתי בנות מאומצות.
בשנת 2005 הוענק לו תואר דוקטור לשם כבוד מאוניברסיטת המדינה של אריזונה.
בלייק וסלי

| --- | --- |

וסלי, 2022
 לידה:  16 במרץ 2003 (בן 21) סאות' בנד, אינדיאנה, ארצות הברית
 עמדה:  קלע
 גובה:  1.91 מטר
 מספר:  14
 מכללה:  אוניברסיטת נוטרדאם
 דראפט:  בחירה מספר 25, 2022 סן אנטוניו ספרס
 קבוצות כשחקן
 2022–:  סן אנטוניו ספרס
בלייק קרינגטון וסלי (באנגלית: Blake Carrington Wesley; נולד ב-16 במרץ 2003) הוא כדורסלן אמריקאי המשחק בקבוצת סן אנטוניו ספרס מליגת ה-NBA, בעמדת הקלע.
קריירת מכללות

וסלי נולד בסאות' בנד שבאינדיאנה, ובין השנים 2021–2022 למד באוניברסיטת נוטרדאם. בעונתו היחידה בליגת המכללות העמיד ממוצעים של 14.4 נקודות, 3.7 ריבאונדים ו-2.4 אסיסטים למשחק.
קריירה מקצועית

וסלי נבחר בבחירה ה-25 של דראפט ה-NBA‏ 2022, על ידי סן אנטוניו ספרס. בעונת הרוקי שלו שותף ב-37 משחקים, וקלע 5.0 נקודות בממוצע למשחק.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2022/2023 | סן אנטוניו | 37 | 1 | 18.1 | 0.321 | 0.385 | 0.591 | 2.2 | 2.7 | 0.7 | 0.1 | 5.0 |
| קריירה |  | 37 | 1 | 18.1 | 0.321 | 0.385 | 0.591 | 2.2 | 2.7 | 0.7 | 0.1 | 5.0 |
ג'ורדן קלוויי

| --- | --- |
אין תמונה חופשית
 לידה:  18 באוקטובר 1990 (בן 33) לוס אנג'לס, קליפורניה, ארצות הברית
 מדינה:  ארצות הברית ארצות הברית
 תקופת הפעילות:  מ-2000
 מקום לימודים:  Maranatha High School 
 פרופיל ב-IMDb
 
ג'ורדן קלוויי (באנגלית: Jordan Calloway; נולד ב-18 באוקטובר 1990) הוא שחקן אמריקאי. הוא התפרסם תחילה מתפקידו בתור זאק קרטר-שוורץ בסדרה "לא מדהימה" (2004–2007) של ניקולודיאון. קלווי שיחק גם בתפקיד חוזר בסדרת הדרמה הרפואית "ER"‏ (2005–2006) של רשת NBC, כמו גם כיכב בסדרות "ריברדייל" (2017–2018), "ברק שחור" (2018–2021), ובסדרת הדרמה "כבאי קליפורניה" (2022–הווה) ברשת CBS.
ביוגרפיה

ג'ורדן קלוויי נולד בלוס אנג'לס, קליפורניה ב-18 באוקטובר 1990; הוא בנם של צלם הקולנוע ג'וזף קלוויי ושל שחקנית העבר טוני אל. קלוויי, הוריו של קלווי גרושים. הוא הצעיר מבין כמה ילדים, אחד מהם הוא גם שחקן בעברו, ניילס קלוויי.
קלוויי למד בתיכון מרנאתא (אנ') בפסדינה, קליפורניה וסיים את לימודיו ב-2009. לאחר מכן, הוא למד באוניברסיטת אזוסה פסיפיק (אנ'), אוניברסיטה נוצרית-אוונגליסטית הממוקמת בעיר אזוסה (אנ') בעמק סן גבריאל בדרום קליפורניה, שם הוא שיחק בקבוצת הבייסבול לאורך כל שנות לימודיו. הוא סיים תואר ראשון בהפקה טלוויזיה וקולנוע.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2011 | DisCONNECTED | אייזיאה |  |
| 2013 | Life of a King | מרקוס |  |
| 2016 | Grandma's House | אייזק |  |
| 2019 | אפליקציה סוף | מאט מונרו |  |
| 2019 | Always a Bridesmaid | מארק |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2000 | The Parkers | ג'ארל ג'וניור | פרק: "wedding bell blues" |
| 2001 | המחוז (אנ') | הבן | פרק: "The D.C. Strangler" |
| 2002 | ג'ורג לופז (אנ') | ילד #2 | פרק: "Max's big adventure" |
| 2004–2007 | לא מדהימה | זאק קרטר-שוורץ | תפקיד ראשי (3 עונות); 41 פרקים |
| 2005–2006 | ER | קיי.ג'יי טיבוקס | תפקיד חוזר (עונות 11–12); 7 פרקים |
| 2010 | הגליידס (אנ') | דיאנדרה מאת'אוס | פרק: "Mucked Up" |
| 2014 | הוחלפו בלידתן | אהרון | פרק: "Your body is a battleground" |
| 2014 | כנופיות אל-איי (אנ') | דארנל גריסו | פרק: "Pecados del Padre" |
| 2014 | Reckless | מאדוקס טייט | פרק: "Blind Sides" |
| 2014 | שורת המתופפים: קצב חדש (אנ') | ייבן לאפייר | סרט טלוויזיה של VH1 |
| 2016 | בית השקרים (אנ') | ריידר | פרק: "Tragedy of the commons" |
| 2017 | Beyond | קווין מקארדל | 5 פרקים |
| 2017 | Pure Genius | הנרי ג'ונס | פרק: "Lift Me Up" |
| 2017 | מפחיד כזה (אנ') | זאיין | תפקיד חוזר (עונה 2), 9 פרקים |
| 2017–2018 | ריברדייל | צ'אק קלייטון (אנ') | תפקיד חוזר (עונות 1–2), 6 פרקים |
| 2018 | המיק (אנ') | מרקוס/ טרי | פרק: "The Car" |
| 2018–2021 | ברק שחור | חליל פיין/ פיינקילר (אנ') | תפקיד חוזר (עונה 1) תפקיד ראשי (עונות 2–4); 50 פרקים |
| 2022 | Tales | איידן | פרק: "Survival of the Fittest" |
| 2022–הווה | כבאי קליפורניה | ג'ייק קרופורד | תפקיד ראשי (2 עונות); 32 פרקים |
בית הכנסת בקרלסבאד

| --- | --- |

 מידע כללי
 סוג:  בית כנסת
 מיקום:  קרלובי וארי
 מדינה:  צ'כיה צ'כיה
 רב בית הכנסת:  איגנץ ציגלר
 הקמה ובנייה
 תקופת הבנייה:  1877–1878
 תאריך פתיחה רשמי:  1878 
 תאריך פירוק:  1938
 אדריכל:  אדולף וולף 
 קואורדינטות:  50°13′33″N 12°52′41″E﻿ / ﻿50.2258°N 12.8781°E﻿ / 50.2258; 12.8781
  (למפת צ'כיה מוגדלת) פראג צ'סקה פלזן קרלובי וארי  אוסטי ליברץ פרדוביצה אולומואוץ אוסטרבה ברנו זלין ייהלבה פולין סלובקיה אוסטריה גרמניהבית הכנסת בקרלסבאד(למפת צ'כיה רגילה) פראג צ'סקה פלזן קרלובי וארי  אוסטי ליברץ פרדוביצה אולומואוץ אוסטרבה ברנו זלין ייהלבה פולין סלובקיה אוסטריה גרמניהבית הכנסת בקרלסבאד
 
בית הכנסת בקרלסבאד (כיום: קרלובי וארי) היה אחד מבתי הכנסת היפים והגדולים ביותר בשטח צ'כוסלובקיה בתקופה שבה עמד על תלו.
היסטוריה

לבית הכנסת קדם בית כנסת קטן יותר, ששימש מאז 1860 את האורחים היהודים במלונות הספא של היישוב.
הכסף להקמתו של בית הכנסת, שאותו תכנן, אדולף וולף (גר'), נתרם בעיקר על ידי מבקרים יהודים בבתי המרפא והנופש של העיר. במבנה, שתוכנן בסגנון רומנסקי-מורי, כיפה גדולה, ושתיים קטנות יותר, צדדיות. בית הכנסת נחנך בספטמבר 1877, ושימש את הקהילה היהודית המקומית עד שנהרס בידי אספסוף סודטי-גרמני (אנ') ב-1938, בלילה שנודע כליל הבדולח.
רבה של הקהילה ורב בית הכנסת היה הרב ד"ר איגנץ ציגלר.
ב-1983 נבנתה במקום אנדרטה לחללי קרלסבאד בתקופת השלטון הנאצי, שהועברה מאוחר יותר לבית הקברות המקומי.
הערות שוליים

↑  תיאור של בית הכנסת
ערך זה הוא קצרמרבנושא בתי כנסת. אתם מוזמנים לתרום לוויקיפדיה ו.
ג'יימס פקסטון

| --- | --- |
אין תמונה חופשית
 לידה:  23 בפברואר 1994 (בן 30) אוהאיי, ארצות הברית 
 מדינה:  ארצות הברית 
 תקופת הפעילות:  מ-2003 
 פרופיל ב-IMDb
 
ג'יימס פקסטון (באנגלית: James Paxton נולד ב-23 בפברואר 1994) הוא שחקן אמריקאי.
ביוגרפיה

ג'יימס פקסטון הוא בנו של שחקן הקולנוע ביל פקסטון. נולד וגדל באוחאי, קליפורניה. הוא למד קולנוע בלונדון ולאחר מכן למד בסדנת המשחק של וינסנט צ'ייס בלוס אנג'לס, קליפורניה.
קריירה

בשנת 2016 שיחק בתפקיד ראשי בסדרת הטלוויזיה עד ראייה. באותה שנה שיחק בסרט הקולנוע "Term Life". שנה לאחר מכן שיחק בסרט הקולנוע "An American In Texas" ובסרט הקצר "Penny Sucker". בשנת 2019 שיחק בסרטי הקולנוע "Low Tide" ו-"Bit".
בשנת 2020 שיחק בתפקיד חוזר בסדרת הטלוויזיה סוכני S.H.I.E.L.D..
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2003 | ספיי קידס 3: סוף המשחק | 'דינקי' ווינקס ג'וניור |  |
| 2005 | כנגד כל הסיכויים (אנ') | הארי ורדון הצעיר |  |
| 2016 | במנוסה (אנ') | אדם |  |
| 2017 | רומן ג'יי יזרעאל, עו"ד (אנ') | הנרי | ללא קרדיט |
| 2017 | An American in Texas | צ'אד היל | גם מפיק-שותף |
| 2018 | Boogeyman Pop | טוני | גם מפיק |
| 2019 | מסור חשמלי מקטיפה (אנ') | ברמן |  |
| 2019 | First Person: A Film About Love | דארן |  |
| 2019 | גאות נמוכה (אנ') | נייט |  |
| 2019 | Bit | מארק |  |
| 2019 | The Fanatic | סלים |  |
| 2020 | Teenage Badass | שאן |  |
| 2021 | The Cleaner | ג'יימס |  |
| 2022 | Flight 704 | קצין ראשון בראדלי |  |
| 2023 | The Uncanny | דניס |  |
| TBA | Last Train to Fortune | דולי | גם מפיק |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2015 | עליית טקסס (אנ') | רוי | מיני סדרה |
| 2016 | עדי ראייה (אנ') | לוקאס ולדנבק | תפקיד ראשי, 10 פרקים |
| 2017 | יום אימונים מסוכן (אנ') | בובי הוליסטר | פרק: "Blurred Lines" |
| 2019 | The One Minute Joe Show | ג'יימס | סדרת רשת; פרק: "Knock-Knock" |
| 2019 | Mr. Mom | דניאל | פרק:  "Sick Day" |
| 2020 | סוכני S.H.I.E.L.D. | ג'ון גארט | 3 פרקים |
| 2020 | Tacoma FD | ג'יני | 2 פרקים |
הערות שוליים

↑  James Paxton (actor) Biography, Age, Movies, Siblings, 5 Facts, Girlfriend, Net Worth….. - 650.org, 650.org, ‏3 בundefined 2021
↑  Adrianna Freedman, James Paxton, Bill Paxton's Son, Is Taking Over His Agents of S.H.I.E.L.D. Role, Men's Health, ‏2 ביולי 2020
ג'ורג' סימפסון

| --- | --- |

ג'ורג' סימפסון עורך תצפיות מדעיות בצריף המגנטי של משלחת טרה נובה
 לידה:  2 בספטמבר 1878 דרבי, הממלכה המאוחדת של בריטניה הגדולה ואירלנד 
 פטירה:  1 בינואר 1965 (בגיל 86) בריסטול, הממלכה המאוחדת 
 ענף מדעי:  מטאורולוגיה 
 מקום לימודים:  בית הספר דרבי אוונס קולג' אוניברסיטת גטינגן
 מוסדות:  אוניברסיטת מנצ'סטר 
 פרסים והוקרה:  מדליית צ'רי (1951)  מפקד במסדר האימפריה הבריטית (1919)  אביר מפקד במסדר האמבט  עמית החברה המלכותית 
 
סר ג'ורג' קלארק סימפסון (באנגלית: Sir George Clarke Simpson;‏ 2 בספטמבר 1878 – 1 בינואר 1965) היה מטאורולוג בריטי.
חייו

ג'ורג' קלארק סימפסון נולד בדרבי, אנגליה. אחרי לימודים בדרבי ובמנצ'סטר, הגיע לאוניברסיטת גטינגן שבגרמניה, שם סיים את הכשרתו.
בשנת 1902 ביקר בלפלנד לחקור חשמל אטמוספירי. בשנת 1905 היה לראשון שהרצה בנושא מטאורולוגיה באוניברסיטה בריטית, כשהתמנה למרצה באוניברסיטת מנצ'סטר. ב-1960 הצטרף לשירות המטאורולוגי ההודי כמטאורולוג אימפריאלי במטה השירות בשימלה, ופיקח על רבות מן התחנות המטראורולוגיות בהודו ובבורמה. ב-1910 יצא בתפקיד מטאורולוג עם משלחת טרה נובה של רוברט פלקון סקוט אל הקוטב הדרומי והקים את אחת מתחנות חיזוי מזג האוויר הראשונות ביבשת אנטארקטיקה, שם ניהל ניסויי בלונים לבחינת האטמוספירה ולקביעת הדרכים שבהן משפיע הגובה על הטמפרטורה. סימפסון רשם את תחזיות הטמפרטורה והרוח במחנה הבסיס בכף אוונס. כמו כן פיקד על תחנה זו במשך חודשים אחדים, כאשר סקוט וחבורתו יצאו למסע אל הקוטב הדרומי בנובמבר 1911.
בשובו מאנטארקטיקה אחרי מותו של סקוט ב-1912, חזר סימפסון לשימלה כדי להצטרף מחדש אל שירותי המטאורולוגיה של הודו, שמשרדם הראשי שכן בכלכותה ומשרד הסניף בשימלה. בתקופת שהותו בשימלה, חי ג'ורג' סימפסון ב"Khud Cottage", המוכר כיום גם כ"מאדאן קונג'". כאן, בקוטג' זה, ערך סימפסון את הרשימות שכתב במסעו באנטארקטיקה.
הקוטג' שייך כיום לראג'יב מאדאן ונמצא בבעלות משפחתו מאז 1939. בתקופת מלחמת העולם השנייה התגורר בו מושל בורמה, בתקופה שבורמה הייתה תחת כיבוש יפן.
כשפרצה מלחמת העולם הראשונה ב-1914, גויסו קצינים רבים מן המחלקה המטאורולוגית ההודית לשירות צבאי. ממרץ עד מאי 1916, נדרש סימפסון לבצע שירות צבאי כיועץ המטאורולוגי לכוח המשלחת הבריטי במסופוטמיה, שכיום היא חלק מדרום עיראק. מאוחר יותר, נקרא לשרת כעוזר המזכיר למועצת החימוש ונאלץ לעזוב שוב את שימלה.
בשנת 1920 התמנה למנהל המשרד המטאורולוגי בלונדון ותקופת שירותו שם הייתה הארוכה ביותר, עד לפרישתו בשנת 1938. בתקופת כהונתו שם כמנהל, עסק בעבודת מחקר בתחומים של חשמל אטמוספירי, יוניזציה, רדיואקטיביות וקרינה סולארית. הוא בחן את גורמי הברק וב-1926 יצר את סולם סימפסון לעוצמת הרוח, תיקון לסולם בופורט לעוצמת הרוח, שהוא הסולם הסטנדרטי המקובל כיום בעולם ועודנו נקרא "סולם בופורט למדידת עוצמת הרוח".
בשנת 1935 קיבל סימפסון תואר אבירות.
כשהחלה מלחמת העולם השנייה ב-1939, נקרא ד"ר סימפסון לחזור מפרישתו לשירות פעיל והתבקש לקבל עליו את תפקיד האחראי על מצפה קיו. שם המשיך את עבודת המחקר שלו על המבנה החשמלי של סערות רעמים עד 1947.
סימפסון קיבל תוארי דוקטור לשם כבוד מן האוניברסיטאות של מנצ'סטר, סידני ואברדין.
סר ג'ורג' מת ב-1965 בגיל 87.
משפחתו

סימפסון נשא לאישה את דורותי ג'יין סטיבן ב-23 בספטמבר 1914. נולדו להם ארבעה ילדים: סקוט סימפסון (1981-1915), פרופסור לגאולוגיה באוניברסיטת אקזטר; ארתור סימפסון (מדען בריטי שהתמחה בחקר צמחים ובעלי חיים ימיים); אוליבר סימפסון וג'ין סימפסון.
בשנים 1940–1942 כיהן סימפסון כנשיא האגודה הבריטית למטאורולוגיה.
תוארי כבוד

Hon DSc (Manchester & Sydney)
Hon Legum Doctor (Aberdeen)
בניין סקר הקרח והאקלים של אנטארקטיקה הבריטית במפרץ האלי שבאנטארקטיקה (75° 35' דרום, 26° 40' מערב) ידוע בשם "רציף סימפסון", לזכר סר ג'ורג' קלארק סימפסון.
חבר בחברה המלכותית, 1915
מפקד במסדר האימפריה הבריטית (CBE)‏, 1919
עמית במסדר האמבט, 1926
אביר הצלב הגדול במסדר האמבט, 1935
הנצחה

פסגת סימפסון בהרי סקוט בארץ אנדרבי שבאנטארקטיקה, נקראה בשנת 1930 על ידי דאגלס מוסון, על שמו של ג'ורג' סימפסון.
לקריאה נוספת

George Clarke Simpson, 1878-1965 by Gordon Manley, in Journal of Glaciology, vol.5, Issue 42, October 1965, pp. 873-874
הערות שוליים

↑  פסגת סימפסון באתר הסקר הגאולוגי של ארצות הברית
| --- | --- |
בקרת זהויות :  NLI: 987007306340905171  BIBSYS: 1088844  GND: 11763008X  ISNI: 0000 0001 0779 215X  LCCN: no99068092  NTA: 177207027  RERO: 02-A003834154  SNAC: w6vd9zfj  SUDOC: 069771766  VIAF: 23149106036368490966   WorldCat (עם VIAF): 23149106036368490966 
חוד קוטג', שימלה
ג'יימס פרייד

| --- | --- |
ג'יימס פרייד, דיוקן עצמי
ג'יימס פרייד, דיוקן עצמי
 לידה:  30 במרץ 1866 אדינבורו, הממלכה המאוחדת של בריטניה הגדולה ואירלנד 
 פטירה:  24 בפברואר 1941 (בגיל 74) קנזינגטון, הממלכה המאוחדת 
 מקום לימודים:  אקדמיה ז'וליאן 
 תחום יצירה:  ציור 
 
ג'יימס פרייר פּרייד (באנגלית: James Ferrier Pryde; 30 במרץ 1866 –  24 בפברואר 1941) היה אמן בריטי. זכור בעיקר כאחד מ"הקבצנים" – השותפות האמנותית שלו עם ויליאם ניקולסון, ועיצובים של כרזות ועבודות גרפיות אחרות שביצעו בין 1893 ל־1899.
קורות חייו

פרייד נולד באדינבורו, בן יחיד מששת ילדיו של דייוויד פרייד (1834–1907), שהיה מנהל המכללה לנשים של אדינבורו בשנים 1870–1891, ואשתו ברברה לאודר (ילידת 1833 או 1834), שאביה ויליאם היה אחיהם של האמנים הסקוטיים רוברט סקוט לאודר וג'יימס אקפורד לאודר.
ג'יימס פרייד למד בקולג' לבנים של ג'ורג' וטסון. בשנים 1885 עד 1888 למד באקדמיה המלכותית הסקוטית, שם הציג לראשונה בשנת 1884.
עודדו אותו לצייר ציירי בית הספר בגלאזגו, ג'יימס גוטרי ואדוארד ארתור וולטון.
בערך בשנת 1899 נסע לפריז ללמוד באקדמיה ז'וליאן, אך המקום העגום והעמוס לא מצא חן בעיניו, ואחרי שלושה חודשים שב לסקוטלנד. בשנת 1890 נסע ללונדון והחל לעשות רישומי פסטל בסגנון שהושפע מזה של ג'יימס מקניל ויסלר.
בשנת 1899 נישא פרייד למריאן סימונס, מוזיקאית. בתם בטי נולדה בשנת 1903. הנישואין הסתיימו בפרידה בשנת 1914.